Aizvēja salas (Karību jūra)

Aizvēja salas (, , , ) ir salu grupa Karību jūras ziemeļaustrumos, aizņem Mazo Antiļu salu ziemeļdaļu. Uz dienvidiem turpinās kā Vējpuses salas, bet uz rietumiem atrodas Puertoriko Lielajās Antiļu salās. Aizvēja salās atrodas divas neatkarīgas valstis (Antigva un Barbuda un Sentkitsa un Nevisa), 10 valdījumi vai aizjūras teritorijas (Angilja, ASV Virdžīnas, Britu Virdžīnas, Gvadelupa, Montserrata, Saba, Senbartelmī, Senmartēna, Sintēstatiusa un Sintmārtena), kā arī Puertoriko teritorijas daļa. Lielākā no Aizvēja salām ir Bastēra, bet lielākā apdzīvotā vieta — Lezabima Gvadelupā.

 Vēsture 
Salu grupas nosaukums cēlies no burukuģu laikmeta – «vējpuses» virziens nozīmē virzību pret vēju, bet «aizvēja» – pa vējam. Rietumindijā dominējošie vēji jeb pasāti pūš galvenokārt no dienvidaustrumiem, un burukuģi no Zelta krasta un Gvinejas līča, sekojot pasātam, kā pirmās Rietumindijā sasniedza Dominikas un Martinikas salas, kādēļ tās kļuva par nosacīto sadales līniju starp Aizvēja un Vējpuses salām.

Spāņu izpētes laikmetā par Aizvēja salām (Sotavento) tika dēvēta Puertoriko un salas uz rietumiem no tās, bet salas uz dienvidiem un austrumiem – par Vējpuses salām (Barlovento). Kad briti ieguva kontroli pār lielu daļu no Mazajām Antiļu salām, tie Antigvu, Montserratu un salas uz ziemeļiem no tām pieskaitīja Aizvēja salām, bet Martiniku un salas uz dienvidiem no tās – pie Vējpuses salām. 

No 1671. gada līdz 1958. gadam pastāvēja Britu Aizvēja salu kolonija, kas iekļāva Antigvu, Barbudu, Montserratu, Sentkitsu, Nevisu, Angilju un Virdžīnu salas. 1940. gadā Dominika tika iekļauta Britu Vējpuses salu valdījumā un tādējādi mainījās arī salu grupu sadalījums. 1958. gadā Britu Virdžīnas atdalījās patstāvīgā kroņa kolonijā, bet pārējās salas tika iekļautas Rietumindijas Federācijā, kā rezultātā Britu Aizvēja salas beidza pastāvēt.

Daļā reģiona valodu (nīderlandiešu, franču, angļu) ir saglabājies vēsturiskais dalījums, kad par Vējpuses salām tiek dēvētas visas Mazās Antiļu salas no Virdžīnām līdz Trinidādai un Tobāgo, ieskaitot arī salas gar Dienvidamerikas piekrasti, ko angliski dēvē par Aizvēja Antiļām.

 Salas 
Sarakstā iekļautas Aizvēja salu grupas salas ar platību virs 5 km².
 Sala  Platība km²  Iedzīvotāji  Iedzīvotāju blīvums  Lielākā pilsēta  (Spāņu Virdžīnas) Kulebra        Kulebrapueblo  Vjekesa         Isabelsegunda Sentdžona         Krusbeja Sentkroja        Krisčensteda  Sentomasa        Šarlote Amālija Anegada        Setlmenta  Josta van Deika sala        Belvjū TortolaRodtauna Virdžīngorda        Speništauna  Angilja        Veli , SenmartēnaMarigoSenbartelmīGustavija (aizjūras teritorijas)SabaBotomaSintēstatiusaOranjestadeSentkitsaBasteraNevisaČārlstaunaAntigvaSentdžonsaBarbudaKodringtonaMontserrataBreidsaBastēraPtibūraGrantēraLezabimaMarīgalantaGranbūraLadeziradaBosežūraTerdebaPtitansaTerdeoTerdeo

 Atsauces 

 Ārējās saites 

Kategorija:Karību jūras salas
Kategorija:Mazās Antiļu salas